એક દિવસ પૂજને ઘરમાં કોઈ ન હોવાનો ફાયદો ઉઠાવી સલોનીને કુશને છોડી તેની પાસે આવી જવાનું કહ્યું. સલોનીએ તેને ખૂબ સમજાવ્યું કે તારી ઉંમર અત્યારે ભણવાની છે અને કરિયર બનાવવાની છે અને તને મારાથી પણ સારી છોકરી મળી જશે, પણ પૂજને તે વાત પર ધ્યાન ન આપ્યું. તે રોજ સલોનીના ઘરે ફોન કરતો એટલે સલોનીએ ફોનનું કનેક્શન પણ બંધ કરાવી દીધું. ત્યારબાદ પૂજને તેનો મોબાઈલ નંબર મેળવી તેના મોબાઈલ પર ફોન કરવાનું શરૂ કર્યું. સલોની બજાર જાય તો તે બાઈક પર તેની પાછળ જાય. સલોનીએ પૂજનની આ હરકતથી કંટાળી તેના પતિને આ વાતની જાણ કરી. કુશે પણ પૂજનને સમજાવ્યો, પણ પૂજન સમજવા તૈયાર જ ન હતો. પૂજનના ત્રાસથી છુટકારો મેળવવા માટે પતિ-પત્નીને મહિલા પોલીસ સ્ટેશનનો સહારો લેવો પડ્યો. તેમણે પૂજનને સમજાવવા માટે પોલીસ સ્ટેશનમાં અરજી કરી છે (પાત્રોનાં નામ બદલેલાં છે).